
প্রশ্ন: সহবাসের পর যদি মনী নির্গত না হয়, তবে কি গোসল করা ওয়াজিব? নাকি মনী নির্গত ব্যতীত গোসল 
ওয়াজিব হয় না? 
উত্তর: আল-হামদুলিল্লাহ 
এ ব্যাপারে সকল আলেম একমত যে, সহবাসের ফলে গোসল ওয়াজিব হয়। (আল-মাওসুআতুল ফিকহিয়াহ্‌: 
৩১/১৯৮) 
স্বামী তার স্ত্রীর সাথে সহবাস করলে, মনী নির্গত না হলেও গোসল ওয়াজিব হয়। রাসূলুল্লাহ সাল্লাল্লাহু আলাইহি 
ওয়াসাল্লাম থেকে এ সিদ্ধান্ত আবু হুরায়রা রাদিয়াল্লাহু “আনহুর হাদীসে স্পষ্টভাবে বর্ণিত হয়েছে। তিনি বলেন, রাসূল 
সাল্লাল্লাহু আলাইহি ওয়াসাল্লাম বলেছেন, 

“যদি পুরুষ তার চার শাখার (হাত-পা) উপর বসে যায়, অতঃপর তাতে সে প্রচেষ্টা চালায়, তবেই তার উপর 
গোসল ওয়াজিব হলো”। (সহীহ বুখারী, হাদীস নং ২৯১) 
মুসলিমের বর্ণনা অতিরিক্ত রয়েছে, ৫১8 & 919 “যদিও মনী নির্গত না হয়”। (সহীহ মুসলিম, হাদীস নং ৫২৫) 
ইমাম নববী রহ. মুসলিমের ব্যাখ্যা গ্রন্থে বলেন: “হাদীসের অর্থ: মনী নির্গত হওয়া বা না হওয়ার ওপর গোসল 
ওয়াজিব হওয়া নির্ভরশীল নয়; বরং যখনই পুরুষের লিঙ্গ নারীর যৌনাঙ্গে প্রবেশ করে, তখনই নারী-পুরুষ উভয়ের 
ওপর গোসল ওয়াজিব হয়। বর্তমান যুগে এতে কোনো মতবিরোধ নেই, তবে এক সময় কতক সাহাবী ও তাদের 
অনুসারীদের মধ্যে ইখতিলাফ ছিল, অতঃপর আমাদের উল্লিখিত সিদ্ধান্তের ওপর তাদের মাঝেও মতৈক্য সৃষ্টি হয়”। 
শাইখ ইবন উসাইমীন রহ. বলেছেন, ‘গোসল ওয়াজিব হওযার ব্যাপারে এ দলীল স্পষ্ট, যদিও মনী নির্গত না হয়। 
এ বিষয়টি অনেকের কাছে অস্পষ্ট, তুমি অনেক স্বামী-স্ত্রীকে দেখবে, তাদের থেকে সহবাস কর্ম সম্পাদন হওয়ার 
পরও তারা গোসল করে না। বিশেষ করে, যদি তারা ছোট হয় এবং এর শিক্ষা না পেয়ে থাকে। তাদের এ ভ্রান্তি এ 
ধারণা থেকে সৃষ্ট যে, মনী নির্গত ব্যতীত গোসল ওয়াজিব হয় না, অথচ এটা ভুল”। (আশ-শারহুল মুমতি: ১/২২৩) 
ফতোয়া লাজনায়ে দায়েমাতে রয়েছে: “মুসলিমের ওপর যেসব কারণে গোসল ওয়াজিব হয়: ঘুমন্ত অবস্থায় মনী বের 
হওয়া। স্বামীর সুপারি স্ত্রীর যৌনাঙ্গে প্রবেশ করা, যদিও তাতে মনি নির্গত না হয়। সহবাস ব্যতীত জাগ্রত অবস্থায় 
উত্তেজনাসহ মনি নির্গত হওয়া এবং নারীর হায়েস ও নিফাস, যখন তাদের রক্ত বন্ধ হয়ে যাবে, তখন তাদের ওপর 
গোসল হবে”। (ফাতওয়া লাজনায়ে দায়েমা;: ৫/৩১৪) 

